ฮอลแอนด์โอตส์

ดารีล ฮอล และ จอห์น โอตส์ (หรือมักย่อสั้น ๆ ว่า ฮอลแอนด์โอตส์ ()) เป็นคู่ดูโอแนวป็อปสัญชาตอเมริกัน ประสบความสำเร็จในช่วงปลายคริสต์ทศวรรษ 1970 และต้นถึงกลางคริสต์ทศวรรษ 1980 ทั้งคู่สามารถทั้งร้องและเล่นดนตรีได้หลากหลายประเภท มีแนวเพลงที่ผสมผสานระหว่างร็อกแอนด์โรลและริธึมแอนด์บลูส์ ที่พวกเขากล่าวว่าเป็นแนว ร็อกแอนด์โซล

พวกเขาเป็นที่รู้จักในเพลงฮิตอันดับ 1 บนบิลบอร์ดฮอต 100 อย่างเพลง  "Rich Girl", "Kiss on My List", "Private Eyes", "I Can't Go for That (No Can Do)", "Maneater", และ "Out of Touch" และยังมีหลายเพลงที่ติดท็อป 40 พวกเขามีเพลงติดชาร์ตป็อปท็อป 40 ครั้งสุดท้ายในปี 1990 ถึงแม้พวกเขาไม่ได้ประกาศแยกวงอย่างเป็นทางการ แต่พวกเขาก็ยังทำเพลงและออกทัวร์ โดยสรุปแล้วมี 34 ซิงเกิ้ลที่ติดชาร์ต บิลบอร์ดฮอต 100 มีอัลบั้มที่ได้แผ่นเสียงทองคำขาวจาก RIAA 7 ครั้ง และได้รับแผ่นเสียงทองคำ 6 ครั้ง

อ้างอิง 

ศิลปินสังกัดแอตแลนติกเรเคิดส์
ศิลปินสังกัดอาร์ซีเอเรเคิดส์
กลุ่มดนตรีแดนซ์สัญชาติอเมริกัน
กลุ่มดนตรีริธึมแอนด์บลูส์สัญชาติอเมริกัน
กลุ่มดนตรีโซลสัญชาติอเมริกัน
กลุ่มดนตรีที่ก่อตั้งในปี พ.ศ. 2512
วงกลุ่มสองสัญชาติอเมริกัน